Агенцията по храните утвърди нови договори с частните ветеринари | Новини
Изпълнителният директор на Българската агенция по безопасност на храните (БАБХ) Дамян Илиев е утвърдил нови образци на договорите между регистрираните ветеринарни лекари (РЛП) и фермерите по чл. 137а и 137б от Закона за ветеринарномедицинската дейност (ЗВД), съобщиха от агенцията. Тези образци са свързана с изпълнение на мерките по Националната програма за профилактика, надзор, контрол и ликвидиране на болестите по животните и зоонозите.
В края на месец септември 2018 г. бяха съгласувани крайните варианти на договорите след обсъждане между експертите от дирекция „Здравеопазване и хуманно отношение към животните и контрол на фуражите“ (ЗХОЖКФ) към Централно управление на БАБХ и ръководството на Българския ветеринарен съюз (БВС).
договори ветеринарни лекари агенция храни нови образци